SABINA ดีด 3% ลุ้นงบ Q2 โตเด่น รับรายได้เพิ่ม-ออกสินค้าใหม่หนุน โบรกชูเป้า 28.25 บ.
SABINA เด้ง 3% นักลงทุนเข้าเก็งกำไรงบไตรมาส 2 โตเด่น จากรายได้และอัตรากําไรขั้นต้นที่ปรับตัวดีขึ้นรวมถึงออกสินค้าใหม่ผลักดันยอดขาย โบรกแนะ “ซื้อ” ราคาเป้าหมาย 28.25 บ.
SABINA เด้ง 3% นักลงทุนเข้าเก็งกำไรงบไตรมาส 2 โตเด่น จากรายได้และอัตรากําไรขั้นต้นที่ปรับตัวดีขึ้นรวมถึงออกสินค้าใหม่ผลักดันยอดขาย โบรกแนะ “ซื้อ” ราคาเป้าหมาย 28.25 บ.
15 ก.ค. 2565

ผู้สื่อข่าวรายงานว่า วันนี้ (15 ก.ค.65) ราคาหุ้น บริษัท ซาบีน่า จำกัด (มหาชน) หรือ SABINA ณ เวลา 15:02 น. อยู่ที่ระดับ 23.30 บาท บวก 0.60 บาท หรือ 2.64% สูงสุดที่ระดับ 23.50 บาท ต่ำสุดที่ระดับ 22.90 บาท ด้วยมูลค่าการซื้อขาย 71.27 ล้านบาท

บล.คิงส์ฟอร์ด ระบุในบทวิเคราะห์ (11 ก.ค.65) ว่า แนวโน้มผลประกอบการงวดไตรมาส 2/65 จะเติบโตจากไตรมาสก่อน และจะเติบโตจากงวดเดียวกันของปีก่อน โดยมีปัจจัยหนุนจากรายได้และอัตรากําไรขั้นต้นที่ปรับตัวดีขึ้น เนื่องจากความกังวลเกี่ยวกับสถานการณ์การแพร่ระบาดของไวรัสโควิดคลี่คลาย ประกอบกับการออกสินค้า Collection ใหม่ซึ่งได้รับการตอบรับที่ดี ช่วยผลักดันยอดขายช่องทางค้าปลีก (Retail) รวมถึงช่องทางออนไลน์ (NSR-Non Store Retailing)
ขณะที่รายได้จากช่องทางรับจ้างผลิต (OEM) เติบโตตามกิจกรรมทางเศรษฐกิจในสหราชอาณาจักรและยุโรป ทำให้มีออเดอร์ผลิตเข้ามาอย่างต่อเนื่อง ทั้งนี้บริษัทฯ ตั้งเป้าหมายการเติบโตในปีนี้วางไว้ที่ 20% โดยรายได้ยอดขายจะกลับไปที่ระดับก่อนพรีโควิดปี 62 ที่ 3.30 พันล้านบาท ทั้งนี้แนะนำ “ซื้อ” ราคาเป้าหมาย 28.25 บาท